اٹلی: ایک دن میں 12 ہزار مریض، دو روز میں 700 ہلاکتیں
گزشتہ 24 گھنٹوں کے دوران اٹلی میں 3233 مریضوں کی تصدیق ہوئی اور 349 افراد ہلاک ہوئے۔ اسپین میں 1440، جرمنی میں 1428 اور فرانس میں 1210 نئے کیسز سامنے آئے۔
ویب ڈیسک — جان ہاپکنز یونیورسٹی کے مطابق کرونا وائرس کے مریضوں کی مجموعی تعداد 181127 تک پہنچ گئی ہے جن میں سے 7114 ہلاک ہوچکے ہیں۔ مزید چھ ہزار کی حالت تشویش ناک ہے۔ اچھی بات یہ ہے کہ 78085 افراد صحت یاب ہوگئے ہیں۔ اعدادوشمار سے معلوم ہوتا ہے کہ یورپ میں نئے کیسز کی تعداد بہت زیادہ ہے اور اٹلی کے بعد سپین میں لوگ وائرس سے زیادہ متاثر ہورہے ہیں۔ ایران میں بھی صورتحال قابو میں نہیں آرہی۔ گزشتہ 24 گھنٹوں کے دوران اٹلی میں 3233 مریضوں کی تصدیق ہوئی اور 349 افراد ہلاک ہوئے۔ دو روز کے دوران اٹلی میں 700 سے زیادہ ہلاکتیں ہوچکی ہیں۔ پیر کو اسپین میں 1440، جرمنی میں 1428 اور فرانس میں 1210 نئے کیسز سامنے آئے۔ اب تک جن ملکوں میں پانچ ہزار سے زیادہ کیسز ہوچکے ہیں ان میں چین، اٹلی، ایران، اسپین، جنوبی کوریا، جرمنی اور فرانس شامل ہیں۔ امریکہ میں وائرس میں مبتلا افراد کی تعداد 4314 اور پاکستان میں 184 ہے۔ چین کے علاوہ اٹلی، ایران، سپین اور فرانس میں ہلاکتوں کی تعداد 100 سے زیادہ ہے۔ امریکہ میں 77 ہلاکتیں ہوچکی ہیں۔